An Odisha (/əˈdɪsə/xa0(listen);[5] dati Orissa,[6][7] /ɒˈrɪsə, ɔː-, oʊ-/)[8] saro sa 29 estado kan Indya, namomogtak sa bandang subangan kan Indya. Napapalibotan ini kan West Bengal sa norte-subangan, Jharkhand sa amnayan, Chhattisgarh sa solnopan asin norte-solnopan, asin kan Andhra Pradesh sa habagatan. An Odisha igwang 485 kilometrong (301 mi) laba nin kosa na naghahanggilid sa Sola nin Bengal sa subangan kaini, poon Balasore sundo Malkangiri. Ini an ika-9 na pinakadakula na estado sa kahiwasan kaini, asin ikakagsaro (11) na pinakadakula kun paguurulayan an populasyon. Sa mga nagbabanwang tribu, ini igwang ika-3ng pinakadakul nin siring. Odia (o Oriya) iyo an opisyal na tataramon asin pinaka-tinataram na lenggwahe igdi na may parataram na 33.2 milyon, susog sa senso kan 2001.